Serviciile platformei de mesagerie Telegram au fost suspendate de Înalta Curte a Spaniei, după ce companiile media s-au plâns că le permite utilizatorilor să încarce conținut fără permisiune, conform unei surse din instanță.
La solicitarea firmelor media, printre care Atresmedia, EGEDA, Mediaset și Telefonica, serviciile Telegrame vor fi suspendate temporar începând de luni.
Aceeași sursă din instanță susține că furnizorii de telefonie mobile vor fi responsabili de blocarea serviciilor Telegram.
Telegram nu a răspuns imediat unei solicitări de comentarii. Nici reprezentanți ai Înaltei Curți nu au răspuns unei cereri de comentarii.
Platforma de mesagerie Telegram este al patrulea cel mai folosit serviciu de mesagerie din Spania. Dintre spaniolii chestionați de CNMC, aproape 19% folosesc această aplicație.
În 2023, Telegram avea peste 700 de milioane de utilizatori activi lunar în întreaga lume.